b'\n_START_ARTICLE_\nPekel (Savinjska dolina)\n_START_SECTION_\nDostop\n_START_PARAGRAPH_\nDostop je bil dokon\xc4\x8dno urejen 1868, vendar pa je kasneje propadel. Ponovno so ga uredili v prvi polovici 1970, ko so del jame tudi elektrificirali in odprli za javnost.\n_START_SECTION_\nOpis\n_START_PARAGRAPH_\nJama ima dve eta\xc5\xbei, spodnja je prepredena z ve\xc4\x8d vodotoki. Glavni vhodni rov je ozek, z ve\xc4\x8d raz\xc5\xa1iritvami, jezerci in slapovi - najvi\xc5\xa1ji slap ima 5 m vodnega padca in je najve\xc4\x8dji turistom dostopen podzemni slap (urejena pe\xc5\xa1 pot) v jamah v Sloveniji - ter prehodi v zgornjo eta\xc5\xbeo s kapniki. Po 400 m se jama kon\xc4\x8da s sifonom. Sifon je bil leta 1975 preplavan in se nadaljuje v odprtem rovu \xc5\xa1e 500 m, skoraj do ponorov povr\xc5\xa1inskega potoka Ponikov\xc5\xa1\xc4\x8dice. Zgornji suhi rov je lepo zasigan._NEWLINE_Celotna dol\xc5\xbeina podzemnih rovov zna\xc5\xa1a 1130 m.'